I løpet av våren 1010 kom det til kamp mellom angelsakserne og vikinghæren i East Anglia (som de norrøne stundom kalte for «Ulvkjellsland») og angelsakserne tapte stort, og det la England åpent for herjing. Resten av året herjet og brente danene. De nådde Northampton i november før de igjen vendte sørover, og ved juletider var de ved skipene sine. I 1011 beleiret og inntok Torkjell Høge og mennene hans byen Canterbury. nevner igjen forræderi blant sine egne. Vikingene klarer å presse engelskmennene for en uvanlig stor sum penger, «Danegeld», på hele 48 000 pund sølv. Æthelred den rådville er desperat og inngår en fredsavtale med vikingene det påfølgende året ved påsketider. Vikinghæren går deretter i oppløsning, og de fleste drar tilbake til Danmark, unntatt Torkjell som med sine førti skip går i Æthelreds tjeneste.